CELEX: 52019DP0095
Language: hu
Date: 2019-12-18 00:00:00
Title: Az Európai Parlament határozata az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 39 nemzetközi számviteli standard, az IFRS 7 és az IFRS 9 nemzetközi pénzügyi beszámolási standard módosításai tekintetében történő módosításáról szóló bizottsági rendelettervezettel szembeni kifogás mellőzéséről (D064618/01 – 2019/2912(RPS))

2021.6.29.   
            
            
               HU
            
            
               Az Európai Unió Hivatalos Lapja
            
            
               C 255/72
            
         
      P9_TA(2019)0095
      Végrehajtási intézkedés ellenzésének mellőzése: az IAS 39 nemzetközi számviteli standard, az IFRS 7 és az IFRS 9 nemzetközi pénzügyi beszámolási standard módosításai
      Az Európai Parlament határozata az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 39 nemzetközi számviteli standard, az IFRS 7 és az IFRS 9 nemzetközi pénzügyi beszámolási standard módosításai tekintetében történő módosításáról szóló bizottsági rendelettervezettel szembeni kifogás mellőzéséről (D064618/01 – 2019/2912(RPS))
      (2021/C 255/14)
      
         Az Európai Parlament,
      
      
                  —
               
               
                  tekintettel a bizottsági rendelet tervezetére (D064618/01,
               
            
                  —
               
               
                  tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
               
            
                  —
               
               
                  tekintettel a Bizottság 2019. november 7-i levelére, amelyben annak kinyilvánítására kéri az Európai Parlamentet, hogy nem emel kifogást a rendelet tervezete ellen,
               
            
                  —
               
               
                  tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett 2019. december 3-i levélre,
               
            
                  —
               
               
                  tekintettel a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (2) 5a. cikkére,
               
            
                  —
               
               
                  tekintettel eljárási szabályzata 112. cikke (4) bekezdésének d) pontjára és 111. cikkének (6) bekezdésére,
               
            
                  —
               
               
                  tekintettel a Gazdasági és Monetáris Bizottság véleményére,
               
            
                  A.
               
               
                  mivel a Nemzetközi Számviteli Standardok Testülete (IASB) 2019. szeptember 26-án módosította az IFRS 9 nemzetközi pénzügyi beszámolási standardot (Pénzügyi instrumentumok) és az IAS 39 nemzetközi számviteli standardot (Pénzügyi instrumentumok); mivel e módosítások célja, hogy általános könnyítést biztosítsanak a bankközi kamatláb (IBOR) felváltásának 1. szakaszára tekintettel; mivel ezek a módosítások egyértelművé teszik az IFRS szerint jelentést tevő vállalatok és könyvvizsgálóik számára, hogy a referencia-kamatlábak jobb, (közel) kockázatmentes kamatlábakkal való, szabályozáson alapuló, piaci szintű helyettesítése nem zavarná meg a fedezeti kapcsolatokat a helyettesítési bizonytalanság miatt; mivel ezek a módosítások jogbiztonságot nyújtanak az IFRS és az IAS pénzügyi beszámolási keretrendszerében, és megakadályozzák a pénzügyi rendszer szükségtelen megterhelését; mivel a Bizottság sürgette az IASB-t, hogy gyorsítsa fel e módosítások kibocsátását annak érdekében, hogy az Unió időben jóváhagyja ezeket a módosításokat;
               
            
                  B.
               
               
                  mivel az Európai Pénzügyi Beszámolási Tanácsadó Csoport (EFRAG) 2019. október 16-án kedvező szakvéleményt adott a Bizottság számára;
               
            
                  C.
               
               
                  mivel a Bizottság arra a következtetésre jutott, hogy az értelmezés megfelel az elfogadás technikai kritériumainak az 1606/2002/EK rendelet 3. cikkének (2) bekezdésében előírtak szerint, és fenntartja, hogy ezek a javasolt módosítások elkerülhetővé tennék a fedezeti kapcsolatoknak az IBOR-átállással kapcsolatos bizonytalanságok miatti megszakítását, hogy az IFRS-nek megfelelő pénzügyi kimutatások megfelelően tükrözhessék a kockázatkezelés hatását, és megelőzhessék a nyereséget vagy veszteséget érintő indokolatlan volatilitást;
               
            
                  D.
               
               
                  mivel a Számviteli Szabályozó Bizottság 2019. november 5-én kedvező véleményt adott e módosításokról;
               
            
                  E.
               
               
                  mivel az IASB az IFRS 9 és IAS 39 e módosításai alkalmazásának kezdőnapját 2020. január 1-jében határozta meg, azzal a kitétellel, hogy alkalmazásuk korábban is megengedett; mivel az IFRS és az IAS hatálya alá tartozó pénzügyi intézmények a 2019. évi pénzügyi kimutatásaikhoz nem használhatják a javasolt módosítások szerinti eljárást azok jóváhagyása és közzététele előtt; mivel az uniós vállalatok hátrányos helyzetbe kerülnének a más joghatóság alá tartozó versenytársaikkal szemben, ha nem lennének abban a helyzetben, hogy igénybe vehessék az említett módosítások által biztosított kedvezményeket; mivel ezért ezeket a módosításokat 2019. december vége előtt jóvá kell hagyni és közzé kell tenni annak érdekében, hogy azokat a 2020. január 1-jén, azt követően vagy azt megelőzően kezdődő pénzügyi időszakokra lehessen alkalmazni;
               
            
               
                  1.
               
               
                  kijelenti, hogy nem emel kifogást a bizottsági rendelet tervezete ellen;
               
            
               
                  2.
               
               
                  utasítja elnökét, hogy továbbítsa ezt a határozatot a Bizottságnak és tájékoztatás céljából a Tanácsnak.
               
            
         (1)  HL L 243., 2002.9.11., 1. o.
      
      
         (2)  HL L 184., 1999.7.17., 23. o.